|  |  |
| --- | --- |
|  |  *Trnavská univerzita*  *v Trnave*  |
|  |  |

***Výročná správa o hospodárení***

***Trnavskej univerzity v Trnave***

***za rok 2024***

Trnava

apríl 2024

**OBSAH**

***Textová časť***

Základné údaje o univerzite *4*

**ÚVOD**  *5*

**1. ROČNÁ ÚČTOVNÁ ZÁVIERKA**  5

1.1 Súvaha 6

1.2 Výkaz ziskov a strát 8

1.3 Poznámky k účtovnej závierke 12

1.4 Rozbor hospodárskeho výsledku 12

1.4.1 Hlavná činnosť 13

1.4.2 Podnikateľská činnosť 13

**2. ANALÝZA VÝNOSOV A NÁKLADOV**  14

2.1 Analýza príjmov 14

2.2 Analýza výnosov 16

2.1.1 Analýza výnosov z hlavnej činnosti 16

2.1.2 Analýza výnosov z podnikateľskej činnosti 16

2.3 Analýza nákladov resp. výdavkov 17

2.3.1 Analýza nákladov z hlavnej činnosti 17

2.3.2 Analýza nákladov z podnikateľskej činnosti 20

**3. VÝVOJ FONDOV** 20

**4. REKAPITULÁCIA ZÚČTOVANIA SO ŠTÁTNYM ROZPOČTOM** 21

**ZÁVER** 22

***Prílohová časť***

**Príloha č. 1** Ročná účtovná závierka k 31. 12. 2024 (Súvaha, Výkaz ziskov a strát, Poznámky

 k ročnej závierke)

**Príloha č. 2** Výkaz ziskov a strát k 31. 12. 2024 (len sociálna podpora študentov)

**Príloha č. 3** Rozdelenie zisku (straty) v schvaľovacom konaní za rok 2024

**Základné údaje o univerzite:**

Názov:  **Trnavská univerzita v Trnave**

Sídlo: Hornopotočná ul. č. 23, 918 43 Trnava

Súčasti Trnavskej univerzity v Trnave:

1. fakulty univerzity,

2. pracoviská univerzity,

3. účelové zariadenia univerzity.

Na Trnavskej univerzite v Trnave pôsobia tieto fakulty:

1. Filozofická fakulta (FF),

2. Pedagogická fakulta (PdF),

3. Fakulta zdravotníctva a sociálnej práce (FZaSP),

4. Teologická fakulta (TF),

5. Právnická fakulta (PF).

Pracoviská Trnavskej univerzity v Trnave sú:

1. Rektorát univerzity (RTU),

2. Centrum informačných systémov (CIS),

3. Univerzitná knižnica (UK),

4. Vydavateľstvo TYPI UNIVERSTATIS TYRNAVIENSIS (TUT),

5. Ústav dejín Trnavskej univerzity (ÚD TU),

6. Slovenský historický ústav v Ríme (SHÚ),

7. Centrum ďalšieho vzdelávania (CĎV).

Účelové zariadenie Trnavskej univerzity v Trnave sú:

1. Študentský domov Petra Pázmaňa (ŠD)

**ÚVOD**

Výročnú správu o hospodárení predkladá Trnavská univerzita v Trnave („Trnavská univerzita“) v súlade so zákonom č. 131/2002 Z.z. § 20 ods. 1 písm. b) o vysokých školách a o zmene a doplnení niektorých zákonov v znení neskorších predpisov („zákon o VŠ“), ďalej v súlade s vydaným metodickým usmernením k výročnej správe o hospodárení verejnej vysokej školy za rok 2024 a smernicou Ministerstva školstva, vedy, výskumu a športu SR („MŠVVaŠ SR“) č.46/2011, ktorou sa určuje forma a termín predkladania výročnej správy o činnosti vysokej školy a výročnej správy o hospodárení vysokej školy. Základ výročnej správy o hospodárení vysokej školy tvoria príslušné účtovné výkazy.

Výročná správa o hospodárení Trnavskej univerzity za rok 2024 poskytuje:

1. základné informácie o  finančnej a majetkovej situácii univerzity v rozsahu stanovenom zákonom o účtovníctve za hlavnú a podnikateľskú činnosť,
2. analýzu nákladov a výnosov, resp. príjmov a výdavkov,
3. stav a pohyb majetku,
4. zúčtovanie použitia dotácií poskytnutých Trnavskej univerzite zo štátneho rozpočtu prostredníctvom rozpočtu MŠVVaŠ SR,
5. vývoj a stav fondov a návrh rozdelenia zisku.

Prezentované výsledky zahŕňajú hospodárenie všetkých súčastí Trnavskej univerzity jednotlivých fakúlt a ostatných univerzitných pracovísk a účelových zariadení.

Trnavská univerzita hospodárila v roku 2024 na základe rozpočtu na rok 2024, ktorý bol schválený Akademickým senátom a Správnou radou. Rozpočet bol spracovaný na základe predpokladaných vytvorených zdrojov na financovanie a predpokladaných výdavkov Trnavskej univerzity v súlade so zákonom o VŠ a so zákonom č. 523/2004 Z.z. o rozpočtových pravidlách v znení neskorších predpisov.

Hlavným zdrojom financovania boli finančné prostriedky pridelené Trnavskej univerzite zo štátneho rozpočtu prostredníctvom rozpočtu MŠVVaŠ SR, na základe dotačnej zmluvy a jej dodatkov.

1. **ROČNÁ ÚČTOVNÁ ZÁVIERKA**

Ročná účtovná závierka má štandardnú štruktúru podľa § 17 zákona č. 431/2002 Z. z. o účtovníctve v znení neskorších predpisov a opatrenia Ministerstva financií SR z 3. novembra  2021 č. MF/011079/2021-74, ktorým sa dopĺňa opatrenie Ministerstva financií SR č.   MF/17616/2013-74 z 30. októbra 2013, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania, uverejneného vo Finančnom spravodajcovi č. 11/2013, v znení neskorších predpisov a opatrenie Ministerstva financií Slovenskej republiky z 9. decembra 2020 č. MF/014816/2020-74, ktorým sa mení a dopĺňa opatrenie Ministerstva financií Slovenskej republiky zo 14. novembra 2007 č. MF/24342/2007-74, ktorým sa ustanovujú podrobnosti o postupoch účtovania a účtovej osnove pre účtovné jednotky, ktoré nie sú založené alebo zriadené na účel podnikania v znení neskorších predpisov (uverejnené vo Finančnom spravodajcovi pod poradovým číslom 28/2020).

Ročná účtovná závierka obsahuje nasledovné časti:

a) Súvaha a výkaz ziskov a strát Uč. NUJ 1-01, 2-01,

 i) sumárne za celú verejnú vysokú školu,

 ii) výkaz ziskov a strát osobitne v oblasti sociálnej podpory študentov.

b) Poznámky k  účtovnej závierke Uč. NUJ 3-01,

c) Rozbor výsledku hospodárenia.

 V súlade s ustanovením §19 ods. 3 zákona o vysokých školách nemá univerzita za rok 2024 povinnosť overenia účtovnej závierky audítorom.

Výkazy ročnej účtovnej závierky v bodoch a),  b), c) sa nachádzajú v prílohe č. 1 tejto správy.

**1.1 Súvaha**

Vykazované **aktíva** predstavujú sumu 34 319 516,39 Eur. Za sledované obdobie sa objem stálych aktív zvýšil o 679 105,68 Eur v obstarávacej cene, v zostatkovej hodnote bola hodnota stálych aktív o 2 352 977,06 Eur vyššia v porovnaní s predchádzajúcim obdobím.

Hlavný podiel na majetku Trnavskej univerzity má dlhodobý majetok, ktorého podiel predstavuje 55,31 %. Podiel obežných aktív je 44,39 %. Z obežných aktív majú najväčší podiel až 95,04 % finančné prostriedky na bankových účtoch.

Z  celkového objemu zdrojov ( **pasíva)** predstavujú vlastné zdroje 35,86 %-ný podiel a cudzie zdroje 7,73  %-ný podiel. Významnú položku tvoria prechodné účty pasív, ktorých percentuálny podiel je 56,41 % z celkových zdrojov, pričom najväčšiu položku prechodných účtov pasív tvorí časové rozlíšenie kapitálovej dotácie, a to až 88,60 %. V súlade s postupmi účtovania ide o prijatú dotáciu z kapitoly ministerstva na obstaranie dlhodobého majetku, ktorá sa do výnosov účtuje v časovej a vecnej súvislosti s účtovaním odpisov dlhodobého majetku. Ostatné prechodné účty tvoria poplatky za rôzne kurzy platené vopred, školné, nevyčerpané účelové dotácie a pod.

Zostatok na syntetickom účte 041 – Obstaranie dlhodobého nehmotného majetku k 31.12.2024 je vo výške 0,- Eur.

Zostatok na syntetickom účte 042 – Obstaranie dlhodobého hmotného majetku k 31.12.2024 je vo výške 384 803,45 Eur, to znamená, že k 31.12.2024 nie je zaradený majetok v tejto sume. Ide hlavne o historické a reštaurátorské prieskumy a projektovú dokumentáciu  v budove Adalbertínum,  stavebné práce a projektovú dokumentáciu – aula právnickej fakulty.

Z obežného majetku tvorí finančný majetok 95,04 %, konrétne finančné prostriedky na účtoch v Štátnej pokladnici tvoria 100 % z finančného majetku. Štruktúra a stav finančných prostriedkov na bankových účtoch TU v Trnave k 31.12.2024 sú uvedené v tabuľke č. 16 výročnej správy.

Časť obežného majetku (2,73 %) tvoria krátkodobé pohľadávky, a to najmä iné pohľadávky zo zahraničných projektov Erazmus, pohľadávky z obchodného styku, ostatné pohľadávky z predpísaného školného. Z krátkodobých pohľadávok tvoria pohľadávky z obchodného styku (odberateľské faktúry) 9,18 %, ostatné pohľadávky z predpísaného školného 6,08 %, pohľadávky z projektov riešených cez programy zahraničnej spolupráce Erazmus 44,77 %, predpis dotácie z plánu obnovy a odolnosti 38,4 %. Zvyšnú časť obežného majetku (2,24 %) tvoria zásoby materiálu a tovaru. Časové rozlíšenie predstavuje sumu 101 181,13 Eur. Ide o náklady budúcich období vo výške 101 091,13 Eur (predplatné novín a časopisov na rok 2025, poistenie za motorové vozidlá a majetku na rok 2025, údržba a podpora systémov na rok 2025, zaplatené licencie a členské poplatky na rok 2025).

Stranu **pasív** v Súvahe tvoria zdroje krytia aktív v členení na vlastné zdroje, cudzie zdroje a časové rozlíšenie (výdavky a výnosy budúcich období). Z celkového objemu zdrojov **predstavujú vlastné zdroje 35,86 %** (rok 2023 34,13 %), **cudzie zdroje 7,73 %** (rok 2023 6,84 %) a **časové rozlíšenie 56,41 %** (rok 2023 59,03 %).

K 31. 12. 2024 zostatok na syntetickom účte **379 - Ostatné záväzky** bol vo výške 191 836,12Eur v nasledujúcom analytickom členení:

|  |  |
| --- | --- |
| a) zrážky z miezd za 12/2024  |   5 974,02 Eur  |
| b) záväzky voči doktorandom  |  34 669,50 Eur  |
| c) predpis nevyplatených talent. štipendií | 101 700,00 Eur  |
| d) zábezpeka  | 27 200,00 Eur  |
| e) mobilita študentov a učiteľov  | 22 292,60 Eur |

V súlade s „Metodickým usmernením MŠ SR číslo 1/2007“ k analytickému členeniu pri vedení účtovníctva verejnej vysokej školy na rok 2024 a zmenami v účtovnej závierke, vykazovala Trnavská univerzita v Trnave k 31. 12. 2024 na syntetickom účte **384 - Výnosy budúcich období** stav 19 353 731,41Eur v nasledovnom členení:

1. kapitálová dotácia – dlh. 15 014 646,41 Eur
2. nedočerpaná bežná dotácia - krát. 1 077 787,49 Eur
3. bežná dotácia na kap.výdavky – dlh. 900 610,04 Eur
4. zahraničné projekty - dlh. 1 077 671,68 Eur
5. školné – krát. 1 094 508,43 Eur
6. kapitálová dotácia-plán obnovy 159 484,88 Eur
7. PČ – poplatky za študium -krát. 4 722,48 Eur
8. ostatné – krát. 24 300,00 Eur

TU v Trnave k 31. 12. 2024 vykázala zostatok na syntetickom účte **323 – Krátkodobé rezervy** spolu vo výške 587 622,33 Eur, z toho:

* hlavná činnosť 587 622,33 Eur
* podnikateľská činnosť 0,00 Eur.

Doplňujúce údaje k súvahe sú uvedené v poznámkach, ktoré sú súčasťou tabuľkovej časti výročnej správy.

**1.2 Výkaz ziskov a strát**

V súlade s opatrením Ministerstva financií SR č. MF/17616/2013-74 v znení neskorších predpisov Trnavská univerzita sleduje oddelene náklady a výnosy za hlavnú (nezdaňovanú) a podnikateľskú (zdaňovanú) činnosť. Oddelené sledovanie nákladov a výnosov dáva ucelený pohľad na dosiahnutú ekonomickú efektívnosť.

Výkaz ziskov a strát je spracovaný na základe metodického usmernenia MŠVVaŠ SR v týchto vyhotoveniach:

* **sumárne za celú TU v Trnave**

Náklady za ekonomickú činnosť TU v Trnave dosiahli v roku 2024 sumu **23 486 914,11** **Eur**, z toho hlavná činnosť nezdaňovaná 23 213 384,25 Eur (98,84 %) a zdaňovaná činnosť 273 529,86 Eur (1,16 %).

Výnosy za ekonomickú činnosť TU v Trnave dosiahli v roku 2024 výšku **24 827 605,38 Eur.** Hlavná nezdaňovaná činnosť sa na celkových výnosoch podieľa sumou 24 489 572,10 Eur (98,64 %) a zdaňovaná činnosť sumou 338 033,28 Eur (1,36 %).

V roku 2024 dosiahla TU v Trnave kladný výsledok hospodárenia po zdanení, teda zisk vo výške **1 326 740,35 Eur.** V rámci hlavnej nezdaňovanej činnosti dosiahla zisk vo výške 1 276 187,85 Eur a v zdaňovanej činnosti zisk vo výške 50 552,50 Eur. Zisk v sume 1 326 740,35 Eur bude v priebehu roku 2025 zúčtovaný na účet 421 –Tvorba rezervného fondu a na účet 413 – Tvorba fondu reprodukcie.

* **osobitne v oblasti sociálnej podpory študentov**

Táto oblasť zahŕňa štipendiá študentov z vlastných zdrojov, poskytovanie služieb študentom študentskými domovmi a jedálňami a podporu športových a kultúrnych aktivít.

 Náklady TU v Trnave v oblasti sociálnej podpory študentov dosiahli v roku 2024 celkom 768 876,70 Eur. Výnosy predstavujú sumu 768 876,70 Eur. Výsledok hospodárenia po zdanení je vyrovnaný.

Uvedené výkazy sú uvedené v tabuľkovej časti správy. Doplňujúce údaje k výkazu ziskov a strát sú uvedené v poznámkach.

Vychádzajúc z výkazov ziskov a strát za roky 2023 a 2024 boli porovnané výnosy a náklady a ich vplyv na výsledok hospodárenia TU v Trnave (tabuľky A až D). Celkové výnosy vykazovali v roku 2024 v porovnaní s predchádzajúcim obdobím nárast o 15 %, zároveň bolo zaznamenané zvýšenie celkových nákladov o 4,94 %.

*Tabuľka A Výnosy TU v Trnave za hlavnú činnosť a podnikateľskú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Výnosy** | **Rok 2023** | **Rok 2024** | **Index 24/23** |
| 602 | Tržby z predaja služieb | 510 846,97 | 488 118,65 | 0,96 |
| 604 | Tržby za predaný tovar | 17 994,35 | 19 980,20 | 1,11 |
| 642 | Ostatné pokuty a penále | 2 978,61 | 2 148,51 | 0,72 |
| 644 | Úroky | 775,14 | 1 165,80 | 1,50 |
| 645 | Kurzové zisky | 29,69 | 3,50 | 0,12 |
| 648 | Zákonné poplatky | 1 676 898,32 | 1 968 646,87 | 1,17 |
| 649 | Iné ostatné výnosy | 451 303,22 | 94 196,91 | 0,21 |
| 651 | Tržby z predaja dlh.hm.maj. | 4 324,17 | 4 306,67 |  0,99 |
| 654 | Tržby z predaja materiálu | 2 228,32 | 32,16 | 0,01 |
| 656 | Výnosy z použitia fondu | 169 914,96 | 183 044,32 | 1,08 |
| 658 | Výnosy z prenájmu majetku | 31 896,44 | 48 342,00 | 1,52 |
| 691 | Dotácie | 18 719 292,28 | 22 017 619,79 | 1,18 |
| **SPOLU** |  | **21 588 482,47** | **24 827 605,38** | **1,15** |

Celkový medziročný nárast výnosov za TU v Trnave bol zaznamenaný vo výške 3 239 122,91 Eur, t.j. o 15 % (tabuľka A).

Takmer vo všetkých výnosových položkách bol zaznamenaný nárast. Najvyšší **nárast** v absolútnych číslach nastal u týchto výnosových skupín:

648 – Zákonné poplatky – nárast o 291 748,55 Eur t.j. o 17,40 % (školné za prekročenie štandartnej dĺžky štúdia, školné od externých študentov, školné od cudzincov, poplatky za prijímacie konanie, poplatky za rigorózne konanie, poplatky za vydanie dokladu o štúdiu, poplatky za ďalsie vzdelávanie). Rozpísané v poznámkach k účtovnej závierke, str. 14.

691 – Dotácie – nárast o 3 298 327,51 Eur t.j. o 17,62 % (nárast dotácie, časové rozlíšenie výnosov).

658 – Výnosy z prenájmu majetku – nárast o 16 445,56 Eur, t. j o 51,56 % .

Najvyšší pokles bol zaznamenaný v tejto výnosovej skupine:

649 – Iné ostatné výnosy – pokles o 357 106,31 Eur, t.j. o 79 %. Zníženie nastalo zmenou účtovania projektov – Erazmus na základe postupov účtovania.

*Tabuľka B Náklady TU v Trnave za hlavnú činnosť a podnikateľskú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Náklady** | **Rok 2023** | **Rok 2024** | **Index 24/23** |
| **501** | Spotreba materiálu | 712 360,38 | 573 654,83 | 0,81 |
| **502** | Spotreba energie | 732 287,12 | 380 870,74 | 0,52 |
| **504** | Predaný tovar | 15 604,09 | 45 034,70 | 2,89 |
| **511** | Opravy a udržiavanie | 155 061,64 | 110 061,42 | 0,71 |
| **512** | Cestovné | 309 430,59 | 293 682,88 | 0,95 |
| **513** | Náklady na reprezentáciu | 74 658,16 | 98 002,74 | 1,31 |
| **518** | Ostatné služby | 1 468 664,33 | 1 340 784,03 | 0,91 |
| **521** | Mzdové náklady | 11 366 455,62 | 11 994 262,92 | 1,06 |
| **524** | Zákonné soc. poistenie a zdr. p. | 3 887 667,67 | 4 264 545,34 | 1,10 |
| **525** | Ostatné sociálne poistenie | 47 559,40 | 109 779,48 | 2,31 |
| **527** | Zákonné sociálne náklady | 517 344,25 | 582 745,98 | 1,13 |
| **528** | Ostatné sociálne nákladxy | 3,80 | 0 | X |
| **532** | Daň z nehnuteľnosti | 2 931,29 | 2 974,21 | 1,01 |
| **538** | Ostatné dane a poplatky | 37 274,80 | 48 796,42 | 1,31 |
| **542** | Ostatné pokuty a penále | 94 | 93,88 | 1 |
| **545** | Kurzové straty | 639,10 | 974,84 | 1,53 |
| **546** | Dary | 500,00 | 0 | X |
| **547** | Osobitné náklady | 195 619,26 | 258 722,84 | 1,32 |
| **548** | Manká a škody | 14,48 | 518,50 | 35,81 |
| **549** | Iné ostatné náklady | 902 975,00 | 1 210 572,83 | 1,34 |
| **551** | Odpisy DNM a DHM | 1 134 167,87 | 1 184 780,43 | 1,04 |
| **554** | Predaný materiál | 2 205,95 | 0 | X |
| **556** | Tvorba fondov | 815 446,85 | 972 844,46 | 1,19 |
| **558** | Tvorba opravných položiek | 1 250,00 | 0 | X |
| **562** | Poskytnuté príspevky iným ÚJ | 66 | 13 210,64 | 200,16 |
| **SPOLU** |  | **22 380 281,65** | **23 486 914,11** | **1,05** |

Celkové náklady za TU v Trnave za hlavnú a podnikateľskú činnosť vzrástli o 4,94 % , čo predstavuje vo finančnom vyjadrení sumu 1 106 632,46 Eur (tabuľka B). V prevažnej väčšine nákladových položiek bol zaznamenaný nárast.

V týchto nákladových položkách bol zaznamenaný najväčší **nárast**:

504 – Predaný tovar, nárast vo výške 29 430,61 Eur, t.j. o 188,61 %

513 – Náklady na reprezentáciu – nárast vo výške 23 344,58 Eur, t.j 31,27 %

521 – Mzdové náklady – nárast vo výške 627 807,30 Eur, t.j. 5,52 %.

524 – Zákonné sociálne a zdravotné poistenie, nárast vo výške 376 877,67 Eur, t.j. o 9,69 %.

527 – Zákonné sociálne náklady, nárast vo výške 65 401,73 Eur, t.j. 12,64 %. Nárast príspevku zamestnávateľa na stravovanie, nárast tvorby sociálneho fondu, nárast príspevku zamestnávateľa na rekreáciu.

547 – Osobitné náklady – nárast vo výške 63 103,58 Eur, t.j. 32,26 % spôsobený v rámci cestovania a mobility študentov – Erazmus v roku 2024.

549 – Iné ostatné náklady, nárast vo výške 307 597,83 Eur, t.j. 34,06 % ( ide najmä o náklady pri spoluriešení projektov...)

551 – Odpisy DNM a DHM – nárast vo výške 50 612,56 t.j. 4,46 % .

**Pokles** v porovnaní s predchádzajúcim rokom v absolútnych číslach bol zaznamenaný v týchto nákladových položkách:

502 – Spotreba energií, pokles vo výške 351 416,38 Eur, t.j. o 48, % , ide o pokles nákladov najmä na plyn, el. energiu

512 – Cestovné – pokles vo výške 15 747,71 Eur, t.j. 5,02 %,

518 – Ostatné služby – pokles vo výške 127 880,30 Eur, t.j. 8,9 %. (ide najmä o konferenčné poplatky, klinické praxe, preklady, posudky, náklady na tlač, nájomné za priestory).

Trnavská univerzita v Trnave dosiahla vo výnosovej časti **za hlavnú činnosť** medziročný nárast vo výške 3 116 381,09 Eur, čo predstavuje 14,58 %. Štruktúru výnosov a index nárastu resp. poklesu zobrazuje tabuľka C.

*Tabuľka C Výnosy TU v Trnave za hlavnú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Výnosy** | **Rok 2023** | **Rok 2024** | **Index 24/23** |
| **602** | Tržby z predaja služieb | 399 288,68 | 277 147,96 | 0,69 |
| **642** | Ostatné pokuty a penále | 2 571,72 | 2 035,96 | 0,79 |
| **645** | Kurzové zisky | 29,69 | 3,50 | 0,12 |
| **648** | Zákonné poplatky | 1 630 790,62 | 1 915 584,26 | 1,17 |
| **649** | Iné ostatné výnosy | 451 303,06 | 94 136,31 | 0,21 |
| **656** | Výnosy z použitia fondu | 169 914,96 | 183 044,32 | 1,08 |
| **691** | Dotácie | 18 719 292,28 | 22 017 619,79 | 1,18 |
| **SPOLU** |  | **21 373 191,01** | **24 489 572,10** | **1,15** |

V oblasti nákladov za hlavnú činnosť (tabuľka D) prišlo celkovo k nárastu nákladov vo výške 2 195 418,24 Eur t.j. o 12,11 %.

*Tabuľka D Náklady TU v Trnave za hlavnú činnosť (v Eur)*

|  |  |  |  |  |
| --- | --- | --- | --- | --- |
| **Číslo účtu** | **Náklady** | **Rok 2023** | **Rok 2024** | **Index 24/23** |
| **501** | Spotreba materiálu | 698 465,97 | 533 407,15 | 0,76 |
| **502** | Spotreba energie | 723 217,82 | 365 363,83 | 0,51 |
| **504** | Predaný tovar | 4 717,02 | 18 501,47 | 3,92 |
| **511** | Opravy a udržiavanie | 154 641,88 | 105 943,08 | 0,69 |
| **512** | Cestovné | 307 603,10 | 284 844,47 | 0,93 |
| **513** | Náklady na reprezentáciu | 73 327,78 | 95 672,87 | 1,30 |
| **518** | Ostatné služby | 1 454 183,56 | 1 272 869,33 | 0,88 |
| **521** | Mzdové náklady | 11 278 596,32 | 11 921 150,87 | 1,06 |
| **524** | Zákonné soc. poistenie a zdr. p. | 3 858 697,08 | 4 238 369,00 | 1,10 |
| **525** | Ostatné sociálne poistenie | 47 559,40 | 109 779,48 | 2,31 |
| **527** | Zákonné sociálne náklady | 504 316,23 | 582 745,98 | 1,16 |
| **528** | Ostatné sociálne náklady | 3,80 | 0 | X |
| **538** | Ostatné dane a poplatky | 36 527,93 | 48 725,92 | 1,34 |
| **542** | Ostatné pokuty a penále | 94,00 | 8,18 | 0,09 |
| **545** | Kurzové straty | 639,10 | 974,84 | 1,53 |
| **546** | Dary | 500,00 | 0 | X |
| **547** | Osobitné náklady | 195 619,26 | 255 390,95 | 1,31 |
| **548** | Manká a škody | 14,48 | 518,50 | 35,81 |
| **549** | Iné ostatné náklady | 902 492,26 | 1 210 436,80 | 1,34 |
| **551** | Odpisy DNM a DHM | 1 133 303,98 | 1 182 626,43 | 1,04 |
| **554** | Predaný materiál | 2 205,95 | 0 | X |
| **556** | Tvorba fondov | 815 446,85 | 972 844,46 | 1,19 |
| **562** | Poskytnuté píspevky iným ÚJ | 66 | 13 210,64 | 200,16 |
| **SPOLU** |  | **22 192 239,77** | **23 213 384,25** | **1,05** |

V týchto nákladových položkách bol zaznamenaný **nárast**:

513 – Náklady na reprezentačné – nárast o 22 345,09 Eur, t.j. o 30,21 %

521 – Mzdové náklady – nárast o 642 554,55 Eur, t.j. o 5,70 %

524 – Zákonné sociálne a zdravotné poistenie – nárast o 379 671,92 Eur, t.j. o 9,84 %

525 – Ostatné sociálne poistenie – nárast o 62 220,08 Eur, t.j. o 130,8 %

527 – Zákonné sociálne náklady, nárast vo výške 78 429,75 Eur, t.j. 15,55 %

551 – Odpisy DNM a DHM – nárast o 49 322,45 Eur, t.j. o 4,35 %

556 – Tvorba fondov – nárast o 157 397,61 Eur, t.j. o 19,30 %

562 – poskytnuté príspevky iným ÚJ – nárast o 13 144,64 eur, nastal zmenou postupov účtovania pri členských poplatkoch

**1.3 Poznámky k účtovnej závierke**

Poznámky k účtovnej závierke obsahujú údaje vyplývajúce z §18 ods. 5 a 6 zákona o účtovníctve a tvoria prílohu č. 1 tejto správy.

**1.4 Rozbor hospodárskeho výsledku**

V roku 2024 dosiahla Trnavská univerzita kladný hospodársky výsledok vo výške 1 326 740,35 Eur, z toho z hlavnej nezdaňovanej činnosti zisk vo výške 1 276 187,85 Eur a zo zdaňovanej podnikateľskej činnosti zisk vo výške 50 552,50 Eur.

Kladný hospodársky výsledok Trnavskej univerzity v Trnave vznikol najmä z dôvodu získania vyšších dotačných prostriedkov zo štátneho rozpočtu a vyšším výberom školného od externých študentov ako sa plánovalo.

Trnavská univerzita v Trnave nevykazuje za rok 2024 žiadne záväzky voči zamestnancom, štátnym inštitúciám ako sú zdravotné poisťovne, sociálna poisťovňa, daňový úrad a tiež má splnené všetky záväzky voči dodávateľom.

Trnavská univerzita v Trnave má dostatok finančných zdrojov na účtoch na zabezpečenie svojej činnosti.

Trnavská univerzita v Trnave, ako registrovaný platiteľ dane z príjmov právnických osôb, podáva v zmysle zákona číslo 595/2003 Z. z. o dani z príjmov v znení neskorších predpisov daňové priznanie k dani z príjmov právnických osôb. Z tohto dôvodu bol výsledok hospodárenia upravený o daň vo výške 13 729,42 Eur. Porovnanie výsledku hospodárenia za roky 2023 a 2024 je uvedený v tabuľke E.

*Tabuľka E Výsledok hospodárenia za hlavnú a podnikateľskú činnosť (v Eur)*

|  |  |  |  |
| --- | --- | --- | --- |
| **Hlavná a podnikateľská činnosť**  | **2023** | **2024** | **Index 24/23** |
| Celkové výnosy  | 21 588 482,47 | 24 827 605,38 | 1,15 |
| Celkové náklady  | 22 380 281,65 | 23 486 914,11 | 1,05 |
| Výsledok hospodárenia pred zdanením | -791 799,18 | 1 340 691,27 | 2,69 |
| Daň z príjmov PO a zrážková daň  | 6 183,68 | 13 950,92 | 2,26 |
| Celkový výsledok hospodárenia po zdanení  | -797 982,86 | 1 326 740,35 | 2,66 |
| z toho: |  |  |  |
| HČ nezdaňované výnosy  | 21 373 191,01 | 24 489 572,10 | 1,15 |
| HČ nezdaňované náklady  | 22 192 239,77 | 23 213 384,25 | 1,05 |
| Výsledok hospodárenia pred zdanením  | - 819 048,76 | 1 276 187,85 | 2,56 |
| Daň z príjmov PO a zrážková daň  | 0 | 0 | x |
| VH po zdanení hlavná činnosť nezdaňovaná  | - 819 048,76 | 1 276 187,85 | 2,56 |

Hospodársky výsledok po zdanení podľa súčastí univerzity a platného členenia pracovných úsekov v informačnom systéme SOFIA v Eur je uvedený v tabuľke F.

 *Tab. F Výsledok hospodárenia po zdanení (rok 2024) - podľa súčastí Trnavskej univerzity (v Eur)*

|  |  |  |  |
| --- | --- | --- | --- |
|  | **Hlavná činnosť** | **Podnikateľská činnosť** | **Spolu** |
| Filozofická fakulta | 148 276,89 | 4 037,60 | 152 314,49 |
| Pedagogická fakulta | 400 936,26 | 1 981,16 | 402 917,42 |
| Fakulta zdrav. a soc. práce | 156 589,15 | 283,73 | 156 872,88 |
| Teologická fakulta | 2 281,31 | -66,87 | 2 214,44 |
| Právnická fakulta | 37 811,43 | 11 197,13 | 49 008,56 |
| Študentský domov | 25 530,28 | 2 319,53 | 27 849,81 |
| RTU a pracoviská | 504 762,53 | 30 800,22 | 535 562,75 |
| TU spolu | 1 276 187,85 | 50 552,50 | 1 326 740,35 740,35 |

Všetky fakulty a súčasti univerzity vykázali zisk.

*1.4.1 Hlavná činnosť*

V roku 2024 dosiahla Trnavská univerzita v Trnave zisk v nezdaňovanej činnosti vo výške 1 276 187,85 Eur.

Nedočerpané účelové dotácie univerzita časovo rozlíšila, a preto tieto zostatky neovplyvnili hospodársky výsledok za rok 2024.

*1.4.2 Podnikateľská činnosť*

V  roku 2024 dosiahla Trnavská univerzita zisk zo zdaňovanej činnosti vo výške 50 552,50 Eur. Na tomto výsledku sa podieľali súčasti univerzity organizovaním domácich a medzinárodných konferencií, vzdelávacích kurzov, kurzov prípravy na prijímacie skúšky, výučbou jazykov, výberom nájomného za nebytové priestory, predajom odbornej literatúry, príjmom za archeologický výskum, právnymi službami, výskum v oblasti sociológie a pod. V porovnaní s predchádzajúcim obdobím dosiahla univerzita vyšší zisk o 29 486,60 Eur.

1. **ANALÝZA VÝNOSOV A NÁKLADOV**
	1. **Analýza príjmov**

Príjmy verejných vysokých škôl sa členia na nasledovné skupiny:

**a) príjmy z dotácií verejnej vysokej školy zo štátneho rozpočtu z kapitoly MŠVVaM SR poskytnuté na základe Zmluvy o poskytnutí dotácie zo štátneho rozpočtu prostredníctvom rozpočtu Ministerstva školstva, výskumu, vývoja a mládeže SR na rok 2024 na programe 077**

Ide o príjmy poskytnuté TU v Trnave v rámci *dotačnej zmluvy na rok 2024.* Prehľad o štruktúre a objeme dotačných zdrojov udáva tabuľka č.1 výročnej správy.

Celkový objem *bežnej dotácie,* ktorú univerzita prijala z kapitoly MŠVVaM SR predstavovala **18 830 136** **Eur**. V programovej štruktúre dominovali finančné prostriedky určené na zabezpečenie uskutočňovania akreditovaných študijných programov a zabezpečenie prevádzky verejných vysokých škôl, ktorých výška z bežnej dotácie je 12 680 633 Eur (67,34%).

Nasledujú:

* dotácia na výskumnú, vývojovú alebo umeleckú činnosť: 5 279 423 Eur (28,04 %),
* dotácia na sociálnu podporu študentov verejnej vysokej školy: 790 081 Eur (4,20 %),
* dotácia na Národnú stratégiu vedy, výskumu a inovácií: 79 999 Eur (0,42 %).

Celková výška *kapitálovej dotácie* predstavuje čiastku **240 000 Eur**. Ide o účelovo pridelené finančné prostriedky na realizáciu nasledovného:

* Stavebné úpravy a modernizácia technických zariadení budovy PdF, TVU  Trnava (register investícií 41493) 200 000 Eur,
* Rekonštrukcia kancelárie kvestora TU (register investícií 51034) 40 000 Eur.

**b) príjmy z dotácií verejnej vysokej škole zo štátneho rozpočtu z kapitoly MŠVVaM SR poskytnuté mimo programu 077 a mimo príjmov z prostriedkov EÚ (štrukturálnych fondov) v roku 2024**

Ide o príjmy z kapitoly MŠVVaM SR poskytnuté mimo programu 077 a okrem prostriedkov zo štrukturálnych fondov EÚ.

Konkrétne ide o dotácie poskytnuté na riešenie výskumných projektov TU v Trnave z kapitoly MŠVVaM SR na projekty APVV,  dotácií na zabezpečenie mobilít v súlade s medzinárodnými zmluvami (dotácie poskytnuté na zabezpečenie štúdia a úhradu štipendií zahraničným študentom v zmysle osobitných zmlúv MŠVVaM SR) a dotácie na štipendiá talentovaných a znevýhodnených študentov. Celkový objem predstavuje výšku **503 277** **Eur**. Prehľad podľa programovej štruktúry je uvedený v tabuľke číslo 18. Ide o:

* Podprogram 06K 11 Úlohy výskumu a vývoja podporované Agentúrou na podporu výskumu a vývoja vo výške 468 877 Eur,
* Podprogram 05T 08 Oficiálna rozvojová pomoc vo výške 34 400 Eur.

**c)** **príjmy z prostriedkov Plánu obnovy a odolnosti z kapitoly MŠVVaM SR a z iných kapitol v roku 2024**

Ide o príjmy z prostriedkov Plánu obnovy a odolnosti z kapitoly MŠVVaM SR a z iných kapitol. Celkový objem bežnej dotácie predstavoval výšku 941 241 Eur. Prehľad podľa programovej štruktúry je uvedený v tabuľke číslo 14. Ide napríklad o:

* Motivačné štipendiá z prostriedkov Plánu obnovy a odolnosti vo výške 435 000 Eur,
* projekt Medzinárodné vzdelávacie podujatie APAIE Perth,
* projekt Audit internacionalizácie,
* projekt Medzinárodné vzdelávacie podujatie NAFSA 2024,
* projekt Regionálne centrum podpory učiteľom.

**d) príjmy verejnej vysokej školy z prostriedkov EÚ (štrukturálnych fondov) a z prostriedkov na ich spolufinancovanie zo štátneho rozpočtu v roku 2024**

Prehľad podľa zdrojov je uvedený v tabuľke číslo 17. TU v Trnave bola v roku 2024 poskytnutá dotácia v celkovej výške 513 628 Eur na financovanie projektov z:

* Európskeho fondu regionálneho rozvoja vo výške 468 330 Eur (vrátane prostriedkov spolufinancovania),
* Európskeho sociálneho fondu vo výške 13 647 Eur (vrátane prostriedkov spolufinancovania),
* Európskej územnej spolupráce vo výške 31 651 Eur (vrátane prostriedkov spolufinancovania).

**e) príjmy verejnej vysokej školy v roku 2024 majúce charakter dotácie okrem príjmov z dotácií z kapitoly MŠVVaM SR a okrem prostriedkov EÚ (štrukturílne fondy)**

Prehľad príjmov dotačného charakteru z iných kapitol štátneho rozpočtu a ostatných domácich a zahraničných príjmov je uvedený v tabuľke číslo 2. Celkový objem bežných dotácií dosiahol

**1 258 705 Eur**.

Ide o príjmy z dotácií štátneho rozpočtu okrem kapitoly MŠVVaM SR, vo výške 155 231 Eur. Ide o projekty:

* TU v Trnave ako spoluriešiteľ na APVV projektoch (97 076 Eur),
* Dotácia MH SR na pokrytie dodatočných nákladov v dôsledku zvýšených cien plynu a elektriny (58 155 Eur).

Ďalej ide o príjmy z dotácie z rozpočtov obcí a z rozpočtov vyšších územných celkov vo výške 1  500 Eur, ostatné domáce príjmy s charakterom dotácie vo výške 30 640 Eur a príjmy zo zahraničných projektov majúce charakter dotácie vo výške 1 071 334 Eur.

* 1. **Analýza výnosov**

*2.2.1 Analýza výnosov z hlavnej činnosti*

Základným a najväčším zdrojom príjmov Trnavskej univerzity v roku 2024 bola dotácia zo štátneho rozpočtu. Druhý najväčší zdroj príjmov boli výnosy zo školného a ostatných poplatkov za štúdium. Prevádzkové náklady univerzita pokryla z dotačných aj z vlastných zdrojov.

Výnosy univerzity z hlavnej činnosti celkom dosiahli sumu 24 489 572,10 Eur, čo predstavuje zvýšenie o 3 116 381,09 Eur v porovnaní s rokom 2023.

Výnosy z hlavnej činnosti univerzity podľa druhov v Eur:

1. prevádzkové dotácie zo štátneho rozpočtu 20 943 512,66
2. výnosy zo školného a z poplatkov spojených so štúdiom 1 915 584,26
3. výnosy z použitia fondov 183 044,32
4. výnosy z odpisov z bežnej dotácie a z  kapitálových dotácií 635 393,35
5. vlastné výnosy ŠD 264 933,50
6. projekty Erazmus 485 702,11
7. ostatné 61 401,90

 Výnosy Trnavskej univerzity za rok 2024 z hlavnej činnosti predstavovali 89,91 % z dotácie a 10,09 % z iných zdrojov.

*2.2.2 Analýza výnosov z podnikateľskej činnosti*

Hlavným zdrojom príjmov z podnikateľskej činnosti boli v roku 2024 predovšetkým príjmy za organizovanie kurzov a seminárov pre cudzie subjekty, príležitostný aj stály prenájom priestorov pre cudzie subjekty, predaj odbornej literatúry, ubytovanie osôb v ŠD, príjmy za archeologický výskum, právne služby, sociologický výskum a iné. Podiel výnosov z podnikateľskej činnosti predstavoval 1,36% z celkových výnosov univerzity.

Výnosy univerzity z podnikateľskej činnosti celkom predstavovali sumu 338 033,28 Eur. V porovnaní s rokom 2023 univerzita dosiahla výnosy vyššie o 122 741,82 Eur.

Výnosy z podnikateľskej činnosti univerzity podľa druhov v Eur:

1. ubytovanie cudzích osôb  28 569,44
2. organizovanie seminárov, konferencií 13 908,27
3. organizovanie vzdelávacích kurzov 8 623,44
4. prenájom nebytových priestorov 48 342,00
5. predaj odbornej literatúry 19 980,20

g) doplnkové pedagogické štúdium 43 641,74

h) archeologický výskum 9 000,00

ch) výskum v oblasti sociológie 130 833,33

i) právne služby 15 300,00

j) poplatok za kurzy AJ a literatúry 9 293,37

k) ostatné 10 541,49

**2.3 Analýza nákladov, resp. výdavkov**

*2.3.1 Analýza nákladov z hlavnej činnosti*

Základným zdrojom informácií o celkových nákladoch je výkaz ziskov a strát. V súlade **opatrením MF SR  z 3. novembra  2021 č. MF/011079/2021-74** a s opatrením MF SR z 30. októbra 2013 a číslo MF/17616/2013-74 v znení opatrenia MF SR z 2. decembra 2015 číslo MF/20166/2015-74 univerzita sleduje oddelene náklady na hlavnú nezdaňovanú a zdaňovanú - podnikateľskú činnosť.

Z analýzy vývoja nákladov v hlavnej činnosti vyplýva, že náklady v tejto činnosti boli v roku 2024 vyššie o 1 021 144,48 Eur oproti predchádzajúcemu roku. Náklady univerzity v hlavnej činnosti celkom v roku 2024 predstavovali sumu 23 213 384,25 Eur.

Najväčší nárast bol pri mzdových nákladoch o 1 022 226,47 Eur a s tým súvisiacimi zákonnými odvodmi do poisťovní.

Odpisy tvorili tiež nezanedbateľnú časť nárastu, konkrétne o 49 322,45 Eur.

Najvyššou nákladovou položkou hlavnej činnosti univerzity boli mzdové náklady a s tým spojené odvody do poistných fondov, tvorili 69,61 % celkových nákladov z hlavnej činnosti.

*2.3.2. Analýza nákladov z podnikateľskej činnosti*

V podnikateľskej činnosti univerzita vykázala náklady vo výške 273 529,86 Eur, čo je v porovnaní s rokom 2023 nárast o 93 255 Eur. Najvyšší nárast bol zaznamenaný v spotrebe energií a to o 6 437,61 Eur, v spotrebe materiálu o 26 353,27 Eur, v predanom tovare o 15 646,16 Eur. Mzdové náklady a odvody do poistných fondov poklesli o 17 541,50 Eur. Tieto náklady mali aj najvyšší podiel na celkových nákladoch, tvorili 36,30 %. Ďalšími nákladovými položkami boli: ostatné služby 24,83 %, spotreba materiálu 14,71 %, spotreba energie 5,67 %, predaný tovar 9,7 %.

Analytické údaje za vybrané oblasti hlavnej činnosti TU v Trnave sú uvedené v jednotlivých tabuľkách výročnej správy o hospodárení.

Trnavská univerzita v Trnave dodržala aj v roku 2023 zásadu: objem miezd a odvodov do poistných fondov neprekročil 82 % objemu dotácie bežných výdavkov.

Celkové čerpanie mzdových prostriedkov v roku 2024 zo všetkých zdrojov univerzity predstavovalo 11 994 263 Eur. Z toho sa mzdové prostriedky vo výške 73 112 Eur čerpali z podnikateľskej činnosti a mzdové prostriedky 11 921 151 Eur z hlavnej činnosti.

*Tabuľka G - Celkové čerpanie mzdových prostriedkov v roku 2023 a 2024*

|  |  |  |
| --- | --- | --- |
| **zdroj financovania** | **rok** **2023** | **rok 2024** |
| Hlavná činnosť  | 11 278 596 | 11 921 151 |
| Podnikateľská činnosť | 87 859 | 73 112 |
| SPOLU | 11 366 455 | 11 994 263 |

Celkové čerpanie mzdových prostriedkov zo všetkých zdrojov univerzity zaznamenalo v roku 2024 v porovnaní s rokom 2023 nárast o približne 6,8 %. Tu treba spomenúť valorizáciu platov tak vysokoškolských učiteľov aj neučiteľov v roku 2023 s dopadom na rok 2024.

 Priemerný prepočítaný počet zamestnancov univerzity predstavoval hodnotu 461,9 a v porovnaní s rokom 2023 sa zvýšil o 1,3. Tabuľka H uvádza porovnanie počtu zamestnancov Trnavskej univerzity podľa kategórií zamestnancov v rokoch 2023 a 2024.

*Tabuľka H – Počty a štruktúra zamestnancov Trnavskej univerzity v Trnave*

|  |  |  |
| --- | --- | --- |
| ***Vysokoškolskí učitelia***  | ***Priemerné prepočítané počty***  | ***Nárast/pokles***  |
| Rok |  2023 | 2024 | 2024 -2023 |
| Spolu  | 461,9 | 463,2 | 1,3 |
|  profesor  | 62,9 | 62,5 | -0,4 |
|  docent  | 98,8 | 97,9 | -0,9 |
|  odborný asistent  | 115,7 | 115,8 |  0,1 |
|  asistent  | 1,0 | 0,4 | -0,6 |
|  lektor  | 2,4 | 5,2 | +2,8 |
| odborní zamestnanci | 31,3 | 31,1 |  -0,2 |
| administratívni zamestnanci | 99,8 | 101,0 | 1,2 |
| výskumní alebo umeleckí | 10,6 | 10,7 |  0,1 |
| prevádzkoví zamestnanci | 39,4 | 38,6 | -0,8 |

*Graf - Vývoj priemernej mesačnej mzdy zamestnancov podľa kategórií zamestnancov Trnavskej univerzity za obdobie 2023 – 2024 (v Eur)*

Priemerná mzda na univerzite vzrástla v roku 2024 o 8,3 %. Najvyšší nárast bol v kategórii vysokoškolskí učitelia a to o 9,8%.

Analytické údaje za vybrané oblasti hlavnej činnosti TU v Trnave sú uvedené v jednotlivých tabuľkách výročnej správy o hospodárení:

Tabuľka číslo 7 **„Náklady TU v Trnave na štipendiá interných doktorandov v roku 2024“** poskytuje prehľad o krytí štipendií interných doktorandov z dotácie MŠVVaŠ SR, o počte osobomesiacov spolu za rok 2024 a o priemernom mesačnom náklade na doktoranda. Z dotačných zdrojov boli vyplatené štipendiá vo výške 300 437 Eur, t.j. 77,36 % z celkových nákladov. Z mimodotačných zdrojov boli financované štipendiá interných doktorandov vo výške 87 938 Eur, čo je 22,64 % celkových nákladov na štipendiá doktorandov. Celková výška vyplatených štipendií interným doktorandom predstavovala 388 375 Eur. Priemerný mesačný náklad na 1 interného doktoranda bol 1 082 Eur (medziročný nárast o 6,39 %).

Tabuľka číslo 8 **„Údaje o systéme sociálnej podpory – časť sociálne štipendiá (§ 96 zákona) za roky 2023 a 2024“** poskytuje informácie o príjmoch a výdavkoch na sociálne štipendiá a o počte študentov poberajúcich sociálne štipendiá v jednotlivých rokoch. Vyplatené štipendiá predstavovali čiastku 174 660 Eur (medziročný pokles o 3,54 %). Nevyčerpaná dotácia z roku 2024 bude použitá v roku 2025 a predstavuje čiastku 212 278 Eur. Počet študentov poberajúcich sociálne štipendium podľa stavu k 31.12 2024 je 93. V porovnaní s rokom 2023 poberalo o 22 študentov menej sociálne štipendium. Priemerná mesačná výška štipendia na 1 študenta bola 245 Eur.

V roku 2024 sa vyplatili aj tehotenské štipendiá. Výdavky na tehotenské štipendiá predstavovali sumu 22 600 Eur. Toto štipendium bolo poberalo 31 študentiek, čo je 38% menej ako v roku 2023.

Tabuľka číslo 9 **„Údaje o systéme sociálnej podpory – časť výnosy a náklady študentských domovov za roky 2023 a 2024 (vrátane zmluvných zariadení)“** poskytuje informácie o výnosoch a nákladoch študentských domovov, o ich lôžkovej kapacite a o počte ubytovaných študentov. Celkové výnosy študentských domovov v roku 2024 dosiahli čiastku 540 999 Eur. Ich štruktúra je nasledovná:

a) dotačné zdroje 275 435 Eur, čo je 50,91 %,

b) poplatky od ubytovaných študentov 256 155 Eur, čo je 47,35 %,

c) ostatné výnosy 8 689 Eur, čo je 1,74 %.

Náklady študentských domovov predstavovali v roku 2023 sumu 449 456 Eur. Rozdiel výnosov a nákladov v hodnotenom období dosiahol sumu 91 542 Eur - zisk.

Tabuľky číslo 11 a 12 zobrazujú finančné prostriedky na **obstaranie a technické zhodnotenie dlhodobého majektu** TU v Trnave. V tabuľke číslo 11 je prehľad zdrojov a tabuľka číslo 12 informuje o výdavkoch na obstaranie a technické zhodnotenie dlhodobého majetku, ktoré boli vo výške 649 558 Eur, z toho z bežnej dotácie prostredníctvom reprodukcie 11,12 %, z ostatných zdrojov prostredníctvom fondu reprodukcie 81,09 % a z iných zdrojov mimo fondu reprodukcie 7,79 % . Na nákup prístrojov a zariadení sa vynaložilo 269 426 Eur, na nákup softvéru 99 316 Eur na projektovú dokumentáciu 48 683 Eur a technické zhodnotenie stavieb 219 772 Eur.

Tabuľka číslo 14 **„Príjmy z Plánu obnovy a odolnosti z kapitoly MŠVVaŠ SR v roku 2024“**, vykazuje príjmy vo výške 941 241 eur, čo je v porovnaní s rokom 2023 o 206 % viac.

Tabuľka číslo 19 **„Štipendiá z vlastných zdrojov podľa § 97 zákona v rokoch 2023 a 2024“**, TU v Trnave vyplatila štipendiá z vlastných zdrojov vo výške 104 221 Eur, a to 594 študentom pri priemernom štipendiu 175,46 Eur.

Tabuľka číslo 20 **„Motivačné štipendiá v rokoch 2023 a 2024 (v zmysle § 96a zákona)“**, vykazuje príjem z dotácie MŠVVaŠ SR na motivačné štipendiá v roku 2024 vo výške 264 710 Eur. Výdavky na motivačné štipendiá boli vyplatené 438 študentom. Priemerná výška štipendia na 1 študenta bola 604,36 Eur.

**3. VÝVOJ FONDOV**

Stav fondov je jedným z významných ukazovateľov hospodárenia univerzity. Trnavská univerzita má v súlade so zákonom o vysokých školách vytvorené tieto finančné fondy:

1. Rezervný fond,
2. Fond reprodukcie,
3. Štipendijný fond,
4. Fond pre študentov so špecifickými potrebami,
5. Fond darov a grantov,
6. Sociálny fond.

***Rezervný fond***

Pohyb na tomto fonde, a to čerpanie alebo tvorba, vznikol pri vysporiadaní výsledku hospodárenia v schvaľovacom konaní za rok 2023, podľa dosiahnutého zisku (straty) jednotlivých súčastí univerzity.

***Fond reprodukcie***

Tento fond bol tvorený z odpisov majetku, obstaraného z nekapitálových dotácií a vlastných zdrojov . Ďalšia tvorba fondu v roku 2024 vznikla z rozdelenia zisku za rok 2023 vo výške 20 485,21 Eur.

***Štipendijný fond***

Štipendijný fond univerzita tvorila a zároveň čerpala z dotácie v zmysle zákona č. 131/2002 o VŠ a vnútorného predpisu univerzity. Okrem toho univerzita tvorila štipendijný fond z vlastných zdrojov vo výške 44 981,46 Eur. Tieto nedotačné prostriedky boli použité na vyplatenie štipendií študentom fakúlt za dosiahnutie vynikajúceho výsledku v oblasti štúdia, vedy a výskumu, za športovú a umeleckú činnosť a na sociálnu podporu. Zostatok fondu ku koncu roka 2024 bol v sume 493 611,05 Eur.

***Fond pre študentov so špecifickými potrebami***

Fond pre študentov so špecifickými potrebami univerzita tvorila vo výške 36 390,00 Eur. Finančné prostriedky boli použité vo výške 20 632,98 Eur na nákup výpočtovej techniky, hudobné nástroje, tlmočenie, na mzdy.

***Fond darov a grantov***

Stav fondu sa v porovnaní s rokom 2023 zvýšil o 808,16 Eur. Príjmy z darov použila Trnavská univerzita na krytie prevádzkových nákladov pre podujatia, na ktoré boli dary určené, na cestovné, prenájom priestorov a služby spojené s organizovaním konferencií.

***Sociálny fond***

Sociálny fond tvorila aj čerpala Trnavská univerzita podľa zákona č. 152/1994 o sociálnom fonde v znení neskorších predpisov a na základe Kolektívnej zmluvy. Výška zákonnej tvorby za rok 2024 predstavovala čiastku 150 245,- Eur. Sociálny fond bol čerpaný predovšetkým na stravu zamestnancov vo výške 35 492,70 Eur, na regeneráciu zamestnancov vo výške 26 929,76 Eur, na dopravu zamestnancov vo výške 57 530,15 Eur a na sociálnu výpomoc vo výške 2 800,- Eur.

**4. REKAPITULÁCIA ZÚČTOVANIA SO ŠTÁTNYM ROZPOČTOM**

V súlade s dotačnou zmluvou vykonala Trnavská univerzita zúčtovanie finančných vzťahov so štátnym rozpočtom za rok 2024. Hlavným zdrojom financovania univerzity v sledovanom roku boli dotácie zo štátneho rozpočtu poskytnuté Trnavskej univerzite prostredníctvom kapitoly MŠVVaM   SR. Univerzite boli v súlade s § 89 zákona o VŠ a na základe dotačnej zmluvy poskytnuté prostredníctvom programov tieto dotácie:

1. dotácia na uskutočňovanie akreditovaných študijných programov a zabezpečenie prevádzky VŠ,
2. dotácia na výskumnú, vývojovú alebo umeleckú činnosť,
3. dotácia na Národnú stratégiu vedy, výskumu a inovácií,
4. dotácia na sociálnu podporu študentov,
5. dotácia na kapitálové výdavky na havárie, rekonštrukcie a modernizácie, stavby VVŠ.

Na základe „Zmluvy o poskytnutí dotácie zo štátneho rozpočtu prostredníctvom rozpočtu MŠVVaM SR na rok 2024“ zo dňa 5.1.2024 (číslo 0005/2024) bola TU v Trnave poskytnutá dotácia v celkovom objeme 18 072 215 Eur v nasledovnej štruktúre:

* bežné výdavky 18 072 215 Eur,
* kapitálové výdavky 0 Eur.

Základná dotačná zmluva bola upravená siedmimi dodatkami. Celkový upravený ročný objem dotácie poskytnutej univerzite k 31. 12. 2024 predstavoval čiastku 19 070 136 Eur v nasledovnej štruktúre:

* bežné výdavky 18 830 136 Eur,
* kapitálové výdavky 240 000 Eur.

Univerzita použije v nasledujúcom kalendárnom roku zostatok dotácií, ktorý vykázala k 31.12.2024 vo výške 3 973 408,02 Eur v tejto štruktúre:

1. nedočerpaná dotácia na uskutočňovanie akreditovaných študijných programov vo výške 2 345 187,52 Eur, ktorá zahŕňa predovšetkým mzdy, poistné, tovary a služby a ostatné peňažné plnenia z nákladov za december 2024 vyplatené v januári 2025 a zostatok finančných prostriedkov na účelových dotáciách,
2. nedočerpaná dotácia na výskumnú, vývojovú a  umeleckú činnosť vo výške 607 364,99 Eur, ktorá zahŕňa mzdy, štipendiá doktorandov, tovary a služby a ostatné peňažné plnenia z nákladov za december 2024 vyplatené v januári 2025 a výdavky na pokračujúce projekty VEGA, KEGA a APVV,
3. nedočerpaná dotácia na Národnú stratégiu vedy, výskumu a inovácií vo výške 79 999,- Eur predstavuje účelovú dotáciu rozvojového projektu poskytnutej koncom roku 2024 a jeho možnou realizáciou do 31.12.2025,
4. nedočerpaná dotácia na sociálnu podporu študentov vo výške 630 651,17 Eur, ktorá zahŕňa sociálne štipendiá, štipendiá pre talentovaných a znevýhodnených študentov a finančné prostriedky na podporu stravovania, športových a kultúrnych aktivít študentov,
5. nedočerpaná dotácia na kapitálové výdavky na havárie, rekonštrukcie a modernizácie, stavby VVŠ vo výške 310 205,34 Eur predstavuje účelovú dotáciu na rekonštrukciu budov TU.

**ZÁVER**

**Vyhodnotenie prijatých opatrení formulovaných vo „Výročnej správe o hospodárení TU v Trnave k hospodárskemu roku 2023“**

1. Zabezpečiť dodržanie hospodárnosti, efektívnosti a účinnosti pri hospodárení s finančnými prostriedkami, ako aj pri iných činnostiach súvisiacich s poslaním a hlavnými úlohami univerzity v súlade so zákonom o rozpočtových pravidlách verejnej správy, so zákonom o finančnej kontrole a audite a v súlade so smernicou rektora č. 21/2021 na zabezpečenie základnej finančnej kontroly.

*Zodp.: rektor univerzity, dekani fakúlt, kvestor univerzity, hlavná kontrolórka univerzity, riaditelia pracovísk univerzity, vedúci ŠJ, riaditeľ ŠD*

*Termín: priebežne*

***Opatrenie bolo splnené.***

2. Zabezpečiť rovnomernosť v čerpaní dovoleniek zamestnancov v súlade s platnými zákonnými normami tak, aby zostatok dovolenky, ktorú si zamestnanec prenáša do ďalšieho roka bol najviac 10 dní.

*Zodp.: rektor univerzity, dekani fakúlt, kvestor univerzity, riaditelia pracovísk univerzity, vedúci ŠJ, riaditeľ ŠD*

*Termín: december 2024*

***Opatrenie bolo splnené.***

3. V priebehu roka vyhodnocovať hospodársky výsledok všetkých súčastí univerzity a hospodáriť s finančnými prostriedkami tak, aby na konci kalendárneho roka každá súčasť univerzity dosiahla vyrovnaný hospodársky výsledok.

*Zodp.: rektor univerzity, dekani fakúlt, kvestor univerzity, tajomníci fakúlt, vedúci ŠJ, riaditeľ*   *ŠD*

 *Termín: priebežne*

***Opatrenie bolo splnené.***

**Opatrenia prijaté k hospodárskemu roku 2024**

1. Zabezpečiť dodržanie hospodárnosti, efektívnosti a účinnosti pri hospodárení s finančnými prostriedkami, ako aj pri iných činnostiach súvisiacich s poslaním a hlavnými úlohami univerzity v súlade so zákonom o rozpočtových pravidlách verejnej správy, so zákonom o finančnej kontrole a audite a v súlade so smernicou rektora č. 21/2021 na zabezpečenie základnej finančnej kontroly.

*Zodp.: rektor univerzity, dekani fakúlt, kvestor univerzity, hlavná kontrolórka univerzity, riaditelia pracovísk univerzity, vedúci ŠJ, riaditeľ ŠD*

*Termín: priebežne*

2. Zabezpečiť rovnomernosť v čerpaní dovoleniek zamestnancov v súlade s platnými zákonnými normami tak, aby zostatok dovolenky, ktorú si zamestnanec prenáša do ďalšieho roka bol najviac 10 dní.

*Zodp.: rektor univerzity, dekani fakúlt, kvestor univerzity, riaditelia pracovísk univerzity, vedúci ŠJ, riaditeľ ŠD*

*Termín: december 2025*

3. V priebehu roka vyhodnocovať hospodársky výsledok všetkých súčastí univerzity a hospodáriť s finančnými prostriedkami tak, aby na konci kalendárneho roka každá súčasť univerzity dosiahla vyrovnaný hospodársky výsledok.

*Zodp.: rektor univerzity, dekani fakúlt, kvestor univerzity, tajomníci fakúlt, vedúci ŠJ, riaditeľ*   *ŠD*

 *Termín: priebežne*

 **prof. ThLic. Miloš Lichner, D.Th., SJ  Ing. Daniela Naništová**

 rektor Trnavskej univerzity v Trnave kvestorka Trnavskej univrerzity v Trnave